赵武灵王胡服骑射

《资治通鉴》 · 司马光

赵武灵王北略中山之地，至房子，遂之代，北至无穷，西至河，登黄华之上。与肥义谋胡服骑射以教百姓，曰：愚者所笑，贤者察焉。虽驱世以笑我，胡地、中山，吾必有之。遂胡服。国人皆不欲，公子成称疾不朝。王使人请之曰：家听于亲，国听于君。今寡人作教服而叔不服，吾恐天下议之也。制国有常，利民为本；从政有经，令行为上。明德先论于贱，而从政先信于贵，故愿慕公叔之义以成胡服之功也。